als_Latn dik_Latn sag_Latn
Tim Cook ishte njeriu më i afërt i Steve Jobs në kompaninë Apple, por ishte gjithashtu edhe një mik i mirë i tij.
Sipas një libri që do të botohet ditët e ardhshme, shefi ekzekutiv i Apple, Tim Cook i ofroi një pjesë të mëlçisë Steve Jobs-it i cili vuante nga tumori.
Libri titullohet “Të bëhesh Steve Jobs” dhe flet për ngritjen e tij si dhe për pjesën delikate të sëmundjes dhe të vërtetat e pazbuluara.
Në vitin 2004 Jobs njoftoi që vuante nga kanceri i pankreasit dhe në 2009 ishte shumë sëmurë pasi sëmundja kishte avancuar dhe po priste për një transplant mëlçie.
Tim Cook i bënte vizita të shpeshta dhe një ditë ishte aq i trishtuar nga sëmundja e mikut të tij sa që bëri një test gjaku për të parë nëse përputhej me atë të Jobs për t’i dhuruar një pjesë të mëlçisë.
Por kur Cook i tha Jobs për këtë mundësi ai e refuzoi këtë gjë kategorikisht.
“Ai më bërtiti duke më thënë se nuk do të pranonte kurrsesi. Në miqësinë tonë 13-vjeçare ai më ka bërtitur 3 ose 4 herë në total dhe e kuptova që ai nuk do të pranonte kurrë që unë t’i dhuroja mëlçinë”, tha Cook.
Jobs gjithsesi e bëri një transplant mëlçie në mars të vitit 2011, por vdiq në tetor të po atij viti pasi sëmundja kishte avancuar tmerrësisht shumë.
als_Latn als_Latn als_Latn als_Latn als_Latn als_Latn als_Latn als_Latn